Juhul, kui vee- ja kanalisatsiooni trasside kaudu teostatakse ettevõtlust - näiteks müüakse vett ja kanalisatsiooni teenuseid kruntide omanikele koos käibemaksuga, võib nende ehitamisel tasutud  sisendkäibemaksu maha arvata arvete saamise kuul täismahus. Kui seoses elamuehitusega on firma poolt rajatud ka teed, mille kasutamisest ei teki maksustatavat käivet ja mis lõppkokkuvõttes antakse maksuvabalt üle kohalikule omavalitsusele, ei saa teede tarbeks tehtud kulutustelt sisendkäibemaksu maha arvata.